Ettepanek: NÕUKOGU OTSUS, milles käsitletakse ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahelist mereveolepingut muutva protokolli sõlmimist, et võtta arvesse Horvaatia Vabariigi ühinemist Euroopa Liiduga /* COM/2014/0692 final - 2014/0327 (NLE) */





SELETUSKIRI 1. ETTEPANEKU TAUST Vastavalt Horvaatia Vabariigi ühinemisaktile[1] ühineb Horvaatia ELi liikmesriikide ja liidu poolt ühe või mitme kolmanda riigiga enne Horvaatia ühinemist sõlmitud või allkirjastatud lepingutega protokolli teel. Nõukogu 14. septembri 2012. aasta otsusega[2] volitati komisjoni alustama asjaomaste kolmandate riikidega läbirääkimisi, et sõlmida kõnealused protokollid. Ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vaheline mereveoleping allkirjastati Brüsselis 6. detsembril 2002, see sõlmiti nõukogu 28. jaanuari 2008. aasta otsusega ja see jõustus 1. märtsil 2008[3]. Sellest tulenevalt on komisjon pidanud protokolli üle läbirääkimisi nõukogus 14. septembril 2012 vastu võetud läbirääkimisjuhiste alusel ja nõukogu määratud erikomiteega konsulteerides. Komisjon ja Hiina esindajad kirjutasid protokollile alla Brüsselis pp.kk.aaaa. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Läbirääkimised Hiina Rahvavabariigiga lõppesid edukalt protokolli parafeerimisega 20. juunil 2014. 3. ETTEPANEKU ÕIGUSLIK KÜLG Protokolli kohaselt saab Horvaatia Vabariigist lepingu osaline ja sellega nähakse ette Horvaatia ühinemisest tulenevad vajalikud keelelised kohandused. Lepingu sisu ei muudeta. Komisjon palub nõukogul volitada teda protokolli sõlmima. 2014/0327 (NLE) Ettepanek: NÕUKOGU OTSUS, milles käsitletakse ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahelist mereveolepingut muutva protokolli sõlmimist, et võtta arvesse Horvaatia Vabariigi ühinemist Euroopa Liiduga EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 punktiga a, võttes arvesse Horvaatia Vabariigi ühinemisakti, eriti selle artikli 6 lõiget 2, võttes arvesse Euroopa Komisjoni ettepanekut, võttes arvesse Euroopa Parlamendi arvamust[4] ning arvestades järgmist: (1) Ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vaheline mereveoleping (edaspidi „leping”) kirjutati alla Brüsselis 6. detsembril 2002, sõlmiti 28. jaanuaril 2008 ja see jõustus 1. märtsil 2008. (2) Nõukogu andis 14. septembril 2012 komisjonile volitused pidada läbirääkimisi Hiinaga sõlmitud lepingut muutva protokolli üle, et võtta arvesse Horvaatia Vabariigi ühinemist ELiga. (3) Protokoll on sõlmitud Brüsselis pp.kk.aaaa (4) Vastavalt Horvaatia Vabariigi ühinemisakti artikli 6 lõikele 2 ühineb Horvaatia lepinguga nõukogu ja Hiina Rahvavabariigi vahel sõlmitava protokolli teel. (5) Seepärast tuleks protokoll sõlmida, ON VASTU VÕTNUD KÄESOLEVA OTSUSE: Artikkel 1 Ühenduse ja selle liikmesriikide nimel võetakse vastu ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahelist mereveolepingut muutev protokoll, et võtta arvesse Horvaatia Vabariigi ühinemist Euroopa Liiduga. Artikkel 2 Nõukogu eesistuja määrab isiku(d), kes on volitatud esitama Euroopa Liidu ja selle liikmesriikide nimel protokolli artiklis 3 sätestatud teate. Artikkel 3 Käesolev otsus jõustub selle vastuvõtmise päeval. Brüssel, Nõukogu nimel eesistuja [1] ELT L 112, 24.4.2012, lk 21. [2] 13351/12 [3] L 46/23 [4] ELT C , , lk . LISA PROTOKOLL, MILLEGA MUUDETAKSE ÜHELT POOLT EUROOPA ÜHENDUSE JA SELLE LIIKMESRIIKIDE NING TEISELT POOLT HIINA RAHVAVABARIIGI VALITSUSE VAHELIST MEREVEOLEPINGUT järgmise dokumendi juurde: Ettepanek: nõukogu otsus, milles käsitletakse ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahelist mereveolepingut muutva protokolli sõlmimist, et võtta arvesse Horvaatia Vabariigi ühinemist Euroopa Liiduga BELGIA KUNINGRIIK, BULGAARIA VABARIIK, TŠEHHI VABARIIK, HORVAATIA VABARIIK, TAANI KUNINGRIIK, SAKSAMAA LIITVABARIIK, EESTI VABARIIK, KREEKA VABARIIK, HISPAANIA KUNINGRIIK, PRANTSUSE VABARIIK, IIRIMAA, ITAALIA VABARIIK, KÜPROSE VABARIIK, LÄTI VABARIIK, LEEDU VABARIIK, LUKSEMBURGI SUURHERTSOGIRIIK, UNGARI VABARIIK, MALTA VABARIIK, MADALMAADE KUNINGRIIK, AUSTRIA VABARIIK, POOLA VABARIIK, PORTUGALI VABARIIK, RUMEENIA, SLOVEENIA VABARIIK, SLOVAKI VABARIIK, SOOME VABARIIK, ROOTSI KUNINGRIIK, SUURBRITANNIA JA PÕHJA-IIRI ÜHENDKUNINGRIIK, edaspidi „liikmesriigid”, keda esindab Euroopa Liidu Nõukogu, ja EUROOPA LIIT (edaspidi „liit”), keda esindab Euroopa Liidu Nõukogu, ning HIINA RAHVAVABARIIGI VALITSUS, VÕTTES ARVESSE Horvaatia Vabariigi ühinemist Euroopa Liiduga 1. juulil 2013, ON KOKKU LEPPINUD JÄRGMISES: ARTIKKEL 1 Horvaatia Vabariik on ühelt poolt Euroopa Ühenduse ja selle liikmesriikide ning teiselt poolt Hiina Rahvavabariigi valitsuse vahel Brüsselis 6. detsembril 2002 alla kirjutatud ja 1. märtsil 2008 jõustunud mereveolepingu (edaspidi „leping”) osaline. ARTIKKEL 2 Käesolevale protokollile lisatud lepingu horvaadikeelne tekst on autentne samadel tingimustel kui kooskõlas lepingu artikliga 14 teistes keeltes koostatud tekstid. ARTIKKEL 3 Lepinguosalised teatavad diplomaatilise kanali kaudu üksteisele protokolli jõustumiseks vajalike siseriiklike õiguslike menetluste lõpuleviimisest. Käesolev protokoll jõustub kuupäeval, mil saadakse viimane kirjalik teade. ARTIKKEL 4 Käesolev protokoll on koostatud xxxx [koht] xx [päev] yy [kuu] aastal zzzz kahes eksemplaris bulgaaria, eesti, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi, ungari ja hiina keeles, kusjuures kõik tekstid on võrdselt autentsed. LIIKMESRIIKIDE NIMEL EUROOPA LIIDU NIMEL || HIINA RAHVAVABARIIGI VALITSUSE NIMEL